Det var menneskesmugling, da Lisbeth Zornig Andersen sidste år gav en syrisk familie et lift.

Sådan lyder dommen fra Retten i Nykøbing Falster, som netop har dømt den kendte forfatter, direktør og stifter af Børnehuset Zornig til at skulle betale en bøde på 22.500 kroner.

Læs også : Lisbeth Zornig: Jeg er blandt de syv tiltalte

Hun var sammen med sin mand tiltalt for i september at køre familien gennem landet til Sverige, som de var på vej til. Zornigs mand er også dømt og skal ligeledes betale en bøde på 22.500 kroner. Zornig vidste angiveligt ikke selv, at hun gjorde noget kriminelt.

- Jeg føler mig ikke kriminel, jeg gjorde det eneste anstændige, sagde hun inden retsmødet til DR Nyheder.

Men retten gav anklager Charlotte Larsen medhold i sagen. Anklageren havde krævet 5000 kroner per voksen og 2500 kroner per barn, der blev fragtet på turen fra Rødby til Kastrup. Forsvarer Bjørn Elmquist siger til DR Nyheder, at de dømte nu tager betænkningstid i forhold til, om dommen skal ankes.

Straffe i sager om menneskesmugling: